______ 20__ жылғы №______ шартқа
№8 қосымша

ТІЗБЕСІ
Тік ұңғымаларды салу бойынша жүргізілетін жұмыстардың ұңғымаларды салу жобасының, регламенттердің және ұңғымаларды салу кезіндегі өзге де нормативтік-техникалық құжаттардың талаптарына сәйкессіздіктерінің

		Ұңғымаларды салу кезінде тік ұңғымаларды салу бойынша жүргізілетін жұмыстардың ұңғымаларды салуға арналған техникалық жоба, регламенттер және өзге де нормативтік-техникалық құжаттар талаптарына сәйкессіздіктерінің осы Тізбесі (бұдан әрі – Сапа шкаласы) бұрғылау Мердігерінің жауапкершілігін ретке келтіруге бағытталған құжат болып табылады. 

	№
п/п
	Сәйкессіздіктің атауы
	Жауапкершілік

	1
	Тапсырыс берушімен жазбаша келісусіз ұңғымаларды салуға арналған техникалық жобада, регламенттерде, нормативтік-техникалық құжаттарда, жұмыс жоспарларында көзделген талаптардан ауытқу
	Ұңғыма қабылданған жағдайда ұңғыманы салу жөніндегі жұмыстар кезеңі (бағыттауыш, кондуктор, тех. колонна, ЭК) құнының 2%-ы

	2
	Ұңғыманы бұрғылау технологиясына қойылатын талап:

	2.1
	Бұрғылау компоновкасы элементтерінің, бұрғылау құбырларының, жүк көтергіш жабдық пен таль жүйесінің, бұрғылау қондырғысының және/немесе көтеру қондырғысының жұмысын есепке алуды жүргізу жөніндегі құжат талаптарын орындамау*
	Ұңғыманы салу жөніндегі жұмыстар құнының 2%-ы

	2.2
	Ұңғыманы салуға арналған техникалық жобада және Бұрғылау бағдарламасында көзделмеген КНБК-ны Тапсырыс берушімен жазбаша келісусіз пайдалану
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 5%-ы

	2.3
	Материалдарды, химиялық реагенттерді және бұрғылау жабдықтарын сақтау шарттарын орындамау
	Ұңғыманы салу жөніндегі жұмыстар құнының 2%-ы

	2.4
	Тампонаж ерітінділері үшін сапа сәйкестік сертификаттарынсыз химиялық реагенттерді пайдалану
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 5%-ы

	2.5
	Бұрғылау бағдарламасында және ГТН-да көрсетілген бұрғылаудың тех. режимін (сорғы өнімділігін, қашауға түсетін жүктемені, ротордың айналымын және т.б.), бұрғылау ерітіндісін бұрғыланған жыныстан, газдан және шламнан тазарту технологиясын Тапсырыс берушімен келісусіз сақтамау
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 1%-ы

	3
	Ұңғыма профилінің қисаю қарқындылығынан асып кету:

	3.1
	Қисаюды жинау аралығында кеңістіктік қисаю бұрышының ұлғаюының ең жоғары рұқсат етілген қарқындылығынан жоспарланған қисаю қарқындылығына қатысты 2 град/30 м-ден артық Тапсырыс берушімен жазбаша келісусіз асып кету
	Ұңғыманы салу жөніндегі жұмыстар құнының 1%-ы

	3.2
	Ұңғыманы салу жобасында және бұрғылау бағдарламасында көзделген зениттік бұрыш пен азимуттан 5 градустан артық ауытқу
	Тапсырыс беруші ұңғыманы қабылдауға келіскен жағдайда ұңғыманы салу жөніндегі жұмыстар құнының 3%-ы

	4
	Қаптама колонналарын бекіту және цементтеу кезінде ұңғыманы салу жобасынан ауытқу:

	4.1
	Ұңғымаларды диаметрлері, қалыңдықтары, беріктік топтары және маркалары бойынша ұңғыманы салуға арналған техникалық жобадан ауытқулары бар қаптама құбырлармен Тапсырыс берушімен жазбаша келісусіз бекіту
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 5%-ы

	4.2
	Қаптама колонналарының сыртындағы цементтің жобалық биіктікке дейін көтерілмеуі: кондуктор – сағаға дейін; тех. колонна – 50 м-ден артық; ЭК – 100 м-ден артық
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 5%-ы

	4.3
	Ұңғымаларды цементтеу жөніндегі жұмыстарды жүргізу кезінде жобалық көлемдермен салыстырғанда буферлік сұйықтықтың аз көлемін пайдалану
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 5%-ы

	4.4
	Ұңғыманы бекіту жөніндегі жұмыстардың сапасыз орындалуы. Осы тармақтың мақсаттары үшін КцЭК мәні кемінде 0,6 және КцК кемінде 0,5 болған кезде ұңғыманы бекіту сапалы деп танылады, мұнда Кц – ілінісу сапасының коэффициенті**; КцЭК – ЭК түбінен алдыңғы колоннаның (кондуктордың) түсіру тереңдігіне дейін айқындалатын пайдалану колоннасы бойынша Кц; КцК – алдыңғы колоннаның (кондуктордың) бүкіл оқпаны бойынша Кц.
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 10%-ы

	4.5
	Ұңғыма оқпанын дайындау, қаптама колонналарын түсіру және цементтеу кезіндегі технологиялық процестердің Тапсырыс берушімен келісілген ұңғымаларды бекіту жөніндегі жұмыс жоспарынан ауытқуы
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 10%-ы

	Мердігердің кінәсінен кез келген қаптама колоннасының герметикалығының бұзылуы
	Ұңғыманы салу жөніндегі жұмыстар кезеңі (кондуктор, тех. колонна, ЭК) құнының 10%-ы және ақауды Мердігердің есебінен жою

	6
	Қаптама колонналарының жобалық тереңдікке дейін түсірілмеуі:

	6.1
	Пайдалану колоннасының/сүзгі-хвостовиктің 10 м және одан да көп түсірілмеуі
	Ұңғыма қабылданған жағдайда ұңғыманы салу жөніндегі жұмыстар құнының 10%-ы

	6.2
	Басқа қаптама колонналарының 10 м және одан да көп түсірілмеуі
	Ұңғыманы салу жөніндегі жұмыстар кезеңі (кондуктор, тех. колонна) құнының 10%-ы

	7
	Ұңғыманы салу процесін жедел тоқтатуды талап ететін бұзушылықтар****
	Ұңғыманы салу жөніндегі жұмыстар кезеңі (бағыттауыш, кондуктор, тех. колонна, ЭК) құнының 1%-ы

	8
	Тапсырыс берушінің Өкілі бригаданың жұмысын тоқтатқаннан кейін бұзушылықтарды жоймай, жұмыстарды өз бетінше қайта бастау
	Ұңғыманы салу жөніндегі жұмыстар кезеңі (бағыттауыш, кондуктор, тех. колонна, ЭК) құнының 10%-ы

	9
	Бұрғылау Мердігерінің кінәсінен Тапсырыс берушімен жазбаша келісусіз ұңғыманы салу жобасында және жұмыс жоспарында көзделген зерттеулер мен сынақтарды толық көлемде орындамау
	Орындалған геофизикалық жұмыстар құнының 10%-ы (жұмыстарды бұрғылау Мердігерінің есебінен орындау)

	10
	Орындалған жұмыс туралы ақпаратты (мәліметті) бұрмалау не уақтылы ұсынбау
	Ұңғыманы салу жөніндегі жұмыстар кезеңі (бағыттауыш, кондуктор, тех. колонна, ЭК) құнының 1%-ы

	Ұңғыманың ұңғыманы салу жобасында көзделген рұқсат етілетін шеңберден шығуы:

	11.1
	10 м-ге дейін
	Тапсырыс беруші ұңғыманы қабылдауға келіскен жағдайда ұңғыманы салу жөніндегі жұмыстар құнының 3%-ы

	11.2
	10 м-ден астам
	Тапсырыс беруші қаптама колоннасын түсіруге рұқсат бермейді, ұңғыма оқпанын жобалық рұқсат етілетін шеңбер шегінде қайта бұрғылау және түзету

	12
	Экологиялық бұзушылықтар:

	12.1
	Бұрғылау алаңының аумағын, сондай-ақ оның шегінен тыс аумақты техникалық сұйықтықтармен, бұрғылау және тампонаж ерітіндісімен, құрғақ химиялық реагенттермен, сұйық тұрмыстық ағындылармен ластау
	Ұңғыманы салу кезеңі құнының 1%-ы (айыппұл төлеу, ластануды жою), қоршаған ортаға келтірілген залалды өтеу

	12.2
	Бұрғылау алаңының аумағын, сондай-ақ оның шегінен тыс аумақты металл сынықтарымен, қатты техникалық және тұрмыстық қалдықтармен ластау
	Ұңғыманы салу кезеңі құнының 0,5%-ы (айыппұл төлеу, ластануды жою), қоршаған ортаға келтірілген залалды өтеу

	12.3
	Өндірістік және тұрмыстық қалдықтарды тиеуге және әкетуге жабдықталмаған техниканы жіберу
	Ұңғыманы салу кезеңі құнының 1%-ы (айыппұл төлеу, ластануды жою)

	12.4
	Бұрғылау, ұңғымаларды игеру (сынау) және жабдықтарды демонтаждау аяқталғаннан кейін жобалық шешімдерге сәйкес жер учаскесін қалпына келтіру (рекультивациялау) жөніндегі жұмыстарды орындамау
	Ұңғыманы салу кезеңі құнының 5%-ы (айыппұл төлеу, ластануды жою)

	13
	Өзгелері:

	13.1
	Жұмыстардың күнтізбелік кестесінде көрсетілген ұңғыманы салу, оның ішінде ұңғыманы игеру мерзімінен асып кету
	Ұңғыманы салу жөніндегі жұмыстар құнының әрбір асып кеткен күні үшін 0,25%, бірақ ұңғыманы салу жөніндегі жұмыстар құнының 30%-ынан аспайды

	Қабаттар орналасқан аралықтарда ұңғымалардың сапасыз бекітілуіне байланысты қабатаралық ағындар
	Мердігердің есебінен жойылады (уақыт жоғалтқаны үшін айыппұл төлемін Тапсырыс беруші айқындайды)

	13.3
	Жұмыстарда анықталған ақаулар мен кемшіліктерді жоймау (оның ішінде қаптама колонналарын түсіру және цементтеу, сүзгі-хвостовикті түсіру, СКҚ түсіру, ұңғымаларды игеру)
	Ұңғыманы салу құнының 10%-ы және шығындарды Мердігердің есебінен төлеу




	



Ескертпелер:
1) жұмыстар тоқтатылғаны үшін айыппұл, егер бұзушылық үшін айыппұл көзделген болса, қолданылмайды;
2) егер жол берілген бұзушылықтарды жою үшін ұңғыманы тереңдету жөніндегі жұмысты Мердігер өзі тоқтатса, жұмысты тоқтатқаны және бұзушылық үшін айыппұл қолданылмайды;
* ұңғыманы салуға арналған техникалық жобаның, регламенттердің және ұңғымаларды салу кезіндегі өзге де нормативтік-техникалық құжаттардың талаптары;
** цемент тасының колоннамен ілінісу сапасының коэффициенті мына формула бойынша айқындалады: Кц = (А + 0,7×В + 0,3×С)/100%, мұнда А, В, С – тиісінше цемент тасының колоннамен «жақсы/тұтас», «ішінара» және «нашар» ілініскен аралықтарының ұзындығы, м. Бұл ретте пайдалану колоннасы бойынша бұрғылау Мердігеріне айыппұл санкциясы 4.4-тармақтың екі шартының бірі орындалмаған жағдайда қолданылады.
*** Тапсырыс беруші өнімді бөліктің аралықтарын (перфорация аралықтарын) дербес айқындауға құқылы;
**** бұзушылық анықталған кезде Тапсырыс беруші (Тапсырыс берушінің өкілі) тиісті нұсқама (акт) береді. Бұзушылық белгіленген мерзімдерде жойылмаған жағдайда Тапсырыс беруші ұңғыманы салу жөніндегі жұмыстарды тоқтатуға құқылы. Төменде ұңғыманы салуды, реконструкциялауды тоқтатуды талап ететін бұзушылықтардың тізбесі келтірілген:
1. Құжаттама:
1.1. Жоқ немесе толық жиынтығы жоқ, тиісінше ресімделмеген:
ұңғыманы салу жөніндегі бағдарламалар, жұмыс жоспарлары («кілтпен тапсыру» шарты бойынша);
бұрғылау қондырғысын жұмысқа іске қосу жөніндегі іске қосу құжаттамасы;
атқылауға қарсы жабдықтың (АҚЖ) құжаттамасы, АҚЖ монтаждау схемалары;
қауіпті жұмыстарды жүргізуге арналған наряд-рұқсат;
қолданылатын жүк көтергіш жабдыққа, бұрғылау компоновкасының элементтеріне, бұрғылау құбырларына, жетекші құбыр мен вертлюгке, топ-драйвқа арналған паспорттар мен дефектоскопия актілері (ұңғымаға түсіруге дайындалған немесе түсірілген);
қолданылатын химиялық реагенттердің сапа сәйкестігі сертификаттары («кілтпен тапсыру» шарты бойынша);
ұңғымаға түсіру алдында барлық элементтердің нөмірлері мен габариттік өлшемдері көрсетілген бұрғылау колоннасының эскизі;
аварияларды жою жоспары (АЖЖ);
бұрғылау кезіндегі эмиссияларға рұқсат;
бұрғылау кезінде өндірістік және тұрмыстық қалдықтарды кәдеге жаратуға арналған шарт.
2. Жабдық:
2.1. Жоқ, ақаулы, толық жинақталмаған, сынақтан өткізілмеген, монтаждау схемасын бұза отырып орнатылған:
атқылауға қарсы жабдық;
түсіру-көтеру жабдығы мен құрал-саймандары;
таль блогының көтерілу биіктігін шектегіш;
ілмектегі рұқсат етілетін жүктемені шектегіш;
бұрғылау сорғыларының жетегін ажыратуға арналған бұғаттау құрылғылары;
бұрғылау параметрлерін бақылау станциясы (аспаптары);
жоғарғы жұмысшының люлькасы мен белдігі;
ерітіндіні дайындауға, өңдеуге, ауырлатуға, тазартуға, газсыздандыруға және араластыруға, шлам мен пайдаланылған сұйықтықты жинауға арналған жүйе;
пневможүйе ресивері;
роторды қосуды бұғаттау құрылғысы;
деңгей өлшегішпен жабдықталған, ұңғымаға ерітінді толық құюға арналған градуирленген өлшеуіш сыйымдылық;
бұрғылау қондырғысы.
2.2. Таль арқанының оны жарамсыз деп тануды талап ететін ақауы бар.
2.3. Бұрғылау бригадасының Мердігердің немесе Тапсырыс берушінің диспетчерлік қызметтерімен екіжақты телефон немесе радиобайланысының болмауы.
2.4. Өрт сөндіру құралдарымен қамтамасыз етілмеуі.
2.5. Мердігерлік шартқа қосымшаға сәйкес бригаданың жабдықталу тізбесі бойынша жабдықтар мен құрал-саймандардың болмауы немесе толық жинақталмауы.
3. Персонал:
3.1. Бұрғылау қондырғысында жұмыс істеу үшін вахталық әдіспен жұмыс істейтін қызметкерлер құрамының толық болмауы.
3.2. Жеке және ұжымдық қорғану құралдарының болмауы немесе ақаулы болуы. Бұрғылау қондырғысында вахталық әдіспен жұмыс істейтін қызметкерлерде арнайы киімнің болмауы.
3.3. Бұрғылау персоналында білімін тексеруден өткені туралы құжаттардың болмауы.
3.4. Бұрғылау персоналының білімін тексеру мерзімдерінің өтіп кетуі.
4. Технология:
4.1. Хвостовикке бұрғылау кезінде бұрғылау ерітіндісі параметрлерінің Тапсырыс берушімен келісусіз техникалық жоба, жұмыс жоспары, Жуу бағдарламасы талаптарынан ауытқуы: тығыздығы бойынша ±0,02 г/см³-ден артық, сүзгіленуі бойынша +2 см³/30 мин-тан артық. Нақты көлемі жобалық көлемнен асатын буферлік сұйықтықты пайдалану.
4.2. Ұңғымаға ерітінді толық құйылуын бақылаусыз құрал-сайманды көтеру, ұңғымаға жоспарға, бағдарламаға сәйкес келмейтін ерітінді құю.
4.3. Тереңдету процесінде, ұңғыманы жуу және түсіру-көтеру операцияларын (ТКО) жүргізу кезінде қабылдау сыйымдылықтарындағы ерітінді деңгейін бақылаудың болмауы.
4.4. Пайдалану колоннасына бұрғылау кезеңі басталғанға дейін, өнімді горизонтты ашуға 50 м қалғанда бұрғылау алаңында цемент пен химиялық реагенттердің авариялық қорының болмауы (Тапсырыс берушімен келісу бойынша).
4.5. Өнімді горизонтты ашу алдында бұрғылау ерітіндісін тазарту жүйесінің ақаулығы, толық жинақталмауы.
4.6. Бұрғылау қондырғысының таль жүйесіне түсетін жүктемелердің қағаз немесе электрондық тасымалдағышта тіркелмеуі.
4.7. Жуу сұйықтығының параметрлерін бақылаудың болмауы.
4.8. Тыйым салатын жағдайлар болған кезде ТКО жүргізу.
4.9. Жұтылу және біліну түріндегі асқынулар жойылмай/тоқтатылмай қаптама колонналарын цементтеу.
4.10. Колоннааралық қысымдар анықталған жағдайда Мердігер ұңғымаларды бекіткеннен кейін пайда болған колоннааралық қысымдарды/білінулерді өз күшімен немесе сервистік компаниялардың күшімен жоюға міндетті.
5. Экология:
5.1. Бұрғылау алаңының аумағын, сондай-ақ оның шегінен тыс аумақты техникалық сұйықтықтармен, бұрғылау және тампонаж ерітіндісімен, құрғақ химиялық реагенттермен, сұйық тұрмыстық ағындылармен ластау.
5.2. Қалдықтарды (сұйық, улы, қышқылды және т.б.) осы санаттағы қалдықтарды тасымалдауға арналмаған, жабдықталмаған техникаға тиеу.
6. Өзгелері:
6.1. Қазақстан Республикасының уәкілетті органының ұңғыманы бекіту сапасын айқындайтын нормативтік-техникалық құжаты қолданысқа енгізілген жағдайда Тізбеге өзгерістер және (немесе) толықтырулар енгізілуі мүмкін.
6.2. Тапсырыс беруші жұмыстарды орындау ерекшелігіне қарай Тізбеде жауапкершілік дәрежесін толықтыруға және (немесе) өзгертуге құқылы, бірақ ол осы Тізбеде көзделген жауапкершілік дәрежесінен төмен болмауға тиіс.

